Lørdag var der fodboldopgør mellem Ulsteds berømte serie 6-hold og TV2 Nord. Det endte med endnu et nederlag til Ulsted.

Selvom fodboldsæsonen er slut for Ulsteds serie 6-hold, så ventede der lørdag en sidste kamp før sommerferien. Her mødte Ulsted-drengene TV2 Nord. Kampen endte med en sejr til TV2 Nord på 5-3, og dermed led Ulsted endnu et nederlag. I dagens anledning havde TV2 Nord lånt to af Ulsteds spillere, for at få holdene til at gå op. Det lykkedes den ene af Ulsteds spiller et score et mål for TV2 Nord. Mogens Jørgensen, som er journalisten på Ulsted-programmerne, scorede et enkelt mål. Det samme gjorde TV2 Nords tidligere praktikant Mike Bunde, imens redaktør H-C scorede to mål. For Ulsted scorede Lars Malin to mål, imens Niklas Kauslund scorede et enkelt mål. Wassim 'El Banna' Chaer havde to chancer som han brændte.